b"\n_START_ARTICLE_\nAch, lieben Christen, seid getrost, BWV 114\n_START_SECTION_\nOrigen i context\n_START_PARAGRAPH_\nPertany al primer cicle de cantates corals, iniciat el primer diumenge despr\xc3\xa9s de la Trinitat, cont\xc3\xa9, doncs, les caracter\xc3\xadstiques d'aquest conjunt d'obres: autor an\xc3\xb2nim i manteniment de les estrofes extremes de l'himne coral que li d\xc3\xb3na el t\xc3\xadtol, les altres estrofes es reescriuen de manera lliure.  El llibret est\xc3\xa0 basat en l'himne de Johannes Gigas (1561); la primera, tercera i sisena estrofes es copien literalment en els n\xc3\xbameros 1, 4 i 7 i  aquests n\xc3\xbameros mantenen, tamb\xc3\xa9, la melodia del c\xc3\xa0ntic Wo Gott der Herr nicht bei uns h\xc3\xa4lt de Justus Jonas (1543). El text no guarda gaire relaci\xc3\xb3 amb l'evangeli del dia Lluc (14, 1-11), que narra la guarici\xc3\xb3 d'un home hidr\xc3\xb2pic en dissabte, una exaltaci\xc3\xb3 a la humilitat. Per a aquest diumenge es conserven dues altres cantates, la BWV 47 i la BWV 148."